Epp Mäe

Epp Mäe (sündinud 2. aprillil 1992 Rakveres) on Eesti endine maadleja.

Mäe on lõpetanud 2012. aastal Audentese Spordigümnaasiumi ja 2014. aastal M.I.Massaažikooli Tallinnas. Sportima hakkas 1998. aastal isa Riho Mäe juhendamisel ning võistles naistemaadluses, sumos ja judos. Aastast 2014 treenis Epp Mäe Ahto Raska, Maksim Molonovi ja Vladimir Kotishani juhendamisel.Epp Mäe. ESBL.

Aastast 2024 on ta Eesti Olümpiakomitee sportlaskomisjoni liige ja esindajate kogu liige.

Saavutused
Epp Mäe maadles põhiliselt kehakaalus kuni 75 kg ja on tulnud Eesti meistriks kaheteistkümnel korral naiste vabamaadluses (2007–2023), lisaks on ta neljakordne Eesti meister sumos, neljakordne Eesti meister rannamaadluses ja ühekordne Eesti meister judos.

Epp Mäe võitis kehakaalus kuni 70 kg kadettide Euroopa meistrivõistlustel aastal 2007 pronksi, mis oli Eesti esimene tiitlivõistluste medal naistemaadluses. Ta on võitnud üliõpilaste maailmameistrivõistlustel 2014. aastal hõbeda ja sõjaväelaste maailmameistrivõistlustel 2018. aastal pronksi. 

Rannamaadluses võitis Mäe maailmameistrivõistlustel kehakaalus üle 70 kg aastal 2014 kulla ja 2012 hõbeda.
Sumo
Sumos on Mäe saanud juunioride MM-il kehakaalus kuni 75 kg 2 kulda (2008, 2010) ning naiskondlikult hõbeda (2010) ja pronksi (2008), juunioride EM-il kehakaalus kuni 70 kg kulla (2010) ja pronksi (2007) ning naiskondlikult 2 pronksi (2006, 2010). Noorsoo EM-il (U-21) kehakaalus kuni 80 kg on tema saavutusteks kuld (2010) ja pronks (2009) ning naiskondlikult pronks (2006). Täiskasvanute MM-il on ta saanud kehakaalus kuni 80 kg hõbeda (2008) ja maailmamängudel kulla (2009), EM-il kehakaalus kuni 80 kg 2 pronksi (2009, 2010) ja naiskondlikult pronksi (2009).

Euroopa meistrivõistlused naiste vabamaadluses
2007. aasta –  Varssavi kehakaalus 70 kg – 3. koht (kadetid);
2008. aasta –  Daugavpils kehakaalus 70 kg – 5. koht (kadetid);
2009. aasta –  Thbilisi kehakaalus 72 kg – 3. koht (juuniorid);
2009. aasta –  Zrenjanin kehakaalus 70 kg – 2. koht (kadetid);
2010. aasta –  Samokov kehakaalus 72 kg – 3. koht (juuniorid);
2011. aasta –  Dortmund kehakaalus 72 kg – 15. koht;
2011. aasta –  Zrenjanin kehakaalus 72 kg – 3. koht (juuniorid);
2012. aasta –  Belgrad kehakaalus 72 kg – 16. koht;
2012. aasta –  Zagreb kehakaalus 72 kg – 1. koht (juuniorid);
2013. aasta –  Thbilisi kehakaalus 72 kg – 5. koht;
2014. aasta –  Vantaa kehakaalus 72 kg – 8. koht;
2015. aasta –  Bakuu kehakaalus 75 kg – 9. koht;
2016. aasta – kehakaalus 75 kg – 8. koht;
2017. aasta – kehakaalus 75 kg – 3. koht;
2018. aasta – kehakaalus 75 kg – 5. koht;
2019. aasta – kehakaalus 75 kg – 7. koht;
2021. aasta – kehakaalus 76 kg – 1. koht;
2022. aasta – kehakaalus 75 kg – 2. koht;
2023. aasta – kehakaalus 75 kg – 9. koht;
2024. aasta – kehakaalus 75 kg – 8. koht;

Maailmameistrivõistlused naiste vabamaadluses
2009. aasta –  Ankara kehakaalus 72 kg – 3. koht (juuniorid);
2010. aasta –  Budapest kehakaalus 72 kg – 7. koht (juuniorid);
2011. aasta –  Bukarest kehakaalus 72 kg – 10. koht (juuniorid);
2011. aasta –  İstanbul kehakaalus 72 kg – 8. koht;
2012. aasta –  Pattaya kehakaalus 72 kg – 7. koht (juuniorid);
2012. aasta –  Strathcona kehakaalus 72 kg – 13. koht;
2013. aasta –  Budapest kehakaalus 72 kg – 10. koht;
2014. aasta –  Taškent kehakaalus 75 kg – 5. koht;
2015. aasta – kehakaalus 75 kg – 3. koht;
2017. aasta – kehakaalus 75 kg – 5. koht;
2018. aasta – kehakaalus 75 kg – 5. koht;
2019. aasta – kehakaalus 76 kg – 3. koht;
2021. aasta – kehakaalus 76 kg – 2. koht;
2022. aasta – kehakaalus 76 kg – 3. koht;
2023. aasta – kehakaalus 76 kg – 28. koht;

Olümpiamängud naiste vabamaadluses
2016. aasta –   Rio de Janeiro OM 13. koht
2021. aasta –   Tōkyō OM 8. koht

Tunnustus
 2015 aasta naissportlane
 2015 Tallinna parim naissportlane
 2016 Eesti Vabariigi spordipreemia
 2025 Eesti Olümpiakomitee teenetemärk 

Viited

Välislingid

 Biograafia ESBL-is
 Epp Mäe lõpetas karjääri ja teatas suure rõõmusõnumi. sport.postimees.ee, 9.jaanuar 2025.
 Epp Mäe lapseootuse esimestest kuudest: see oli minu jaoks päris raske ülesanne. elu24.postimees.ee, 9.jaanuar 2025.

Kategooria:Eesti maadlejad
Kategooria:Eesti sumomaadlejad
Kategooria:Eesti judokad
Kategooria:Rakverest pärit sportlased
Kategooria:Sündinud 1992